3. HRVATSKI JEZIK

**Sveti Nikola** – govorna vježba

Jučer je netko posjetio vaše domove i zasigurno ostavio nešto za svakoga od vas u vašim očišćenim čizmicama.

* *Kako je prošao vaš dan povodom svetog Nikole?*
* *Što vam je sveti Nikola donio?*
* *Kako ste se osjećali?*

Danas ćemo zato razgovarati o njemu, o svetome Nikoli, ali tako da ćete vi glumiti novinare i ispričat ćete gledateljima (to neka budu vaši roditelji, djedovi i bake ili netko drugi od ukućana) koju je ustanovu sveti Nikola posjetio i što je odlučio darovati.

Odaberite jednu od sljedećih ustanova i osmislite kratku priču o posjeti svetog Nikole jednoj od tih ustanova: **dječjoj bolnici, školi, knjižnici, lutkarskom kazalištu, sportskoj dvorani.**

Vodite se sljedećim pitanjima pri smišljanju svoje novinarske priče.

* *Tko je sveti Nikola?*
* *Koju je ustanovu posjetio?*
* *Zašto je odabrao baš tu ustanovu?*
* *Koga je tamo vidio, susreo?*
* *Što je odlučio darovati?*
* *Je li ga pri tome netko vidio?*
* *Kako se on osjećao?*
* *Kako su se osjećali oni koji su dobili darove?*

Nakon što ste osmislili svoju priču i ispričali je svojim ukućanima, zamolite nekoga od njih da s vama odglume razgovor svetoga Nikole i novinara. Vi budite novinar, a on ili ona neka bude sveti Nikola tako da čujete koju bi oni ustanovu posjetili da su na mjestu svetoga Nikole.

Pitajte ga neka od sljedećih pitanja, a možete dodati i svoja.

* *Koju ste ustanovu posjetili?*
* *Koga ste tamo darivali?*
* *Kako ste se osjećali?*

**DOMAĆA ZADAĆA:**

S obzirom da smo na današnjem satu puno razgovarali i ništa nismo pisali, za domaću zadaću imate listić u kojem ćete ponoviti čitati i pisati slova koja smo do sad naučili.



